Petya saai wêreldwyd verwoesting
'n Ernstige ransomware-aanval, soortgelyk aan WannaCrypt0r/WannaCry, het gisteraand Asië bereik nadat dit van Europa na Amerika versprei het. Verskeie groot besighede, hawens, banke, lughawens, kragstasies en regeringstelsels is swaar getref. Hierdie ransomware word deur die pers en sekuriteitsnavorsers beskryf as "Petya".
Ransomware is 'n tipe rekenaarvirus wat afgelaai word en rekenaars aanval en oorneem. Soms installeer dit 'n wagwoord of enkripteer die hele hardeskyf en belemmer enige toegang tot data. Die slagoffer word gevolglik gevra vir geld, gewoonlik betaalbaar d.m.v. Bitcoin, indien hy/sy data terug wil kry.
Aangesien die betrokke aanval oorspronklik in Ukraine, 'n klein landjie aan die ander kant van die wêreld, gebeur het, is dit maklik om te ignoreer. Maar weens die aard van die Internet en die feit dat ons almal verbind is, beteken dit dat Suid-Afrika ook bereik kan word. Petya is intussen ook in Wes-Europa en Amerika opgemerk.
Dit blyk of Petya begin het met `n deeglike phishing-aanval deur e-posse met aangehegde, besmette Excel aanhangsels of 'n Trojaanse virus in die vorm van 'n aanlyn Microsoft Excel dokument. Sodra die aanhangsel oopgemaak word, neem dit die ontvanger se rekenaar oor, enkripteer die hardeskyf en verhoed dat jy toegang het tot jou data.
Rekenaars op die SUN-domain kan beskerm word deur die volgende instruksies van Microsoft te volg:
Wees versigtig vir e-posse van onbekende bronne, veral as dit .XLS, .PDF en .HTML aanhangsels het of jou vra om aan te teken en jou details te bevestig of op skakels te kliek.
Die beste beskerming teen ransomware is om nie jouself kwesbaar te laat nie. Dit beteken dat jy jou data gereeld moet rugsteun, sodat, indien jou rekenaar besmet word, jy steeds toegang daartoe elders kan kry.
Wees versigtig vir e-posse met gevaarlike aanhangsels of wat vra dat jy op skakels kliek.
Oppas vir "malvertising" – malware wat versteek word in advertensies op webwerwe wat jy ken en vertrou. Advertensieblokkers kan help om advertensies te blok en om te sorg dat jou webblaaier tot op datum opdateer is, sal ook keer dat daar sekuriteitsgapings is.
En laastens, moenie kliekmal wees en op enigiets kliek nie – al lyk dit hoe oortuigend. Dink voor jy kliek. As jy twyfel, kontak die IT Dienstoonbank.
Posted in E-pos, Sekuriteit | Comments Off on Petya saai wêreldwyd verwoesting
Ransomware is `n tipe malware ontwerp om gebruikers se lêers te enkripteer of hulle bedryfstelsels te blok sodat kuberkrakers `n losprys kan eis. Volgens `n 2016 Symantec-verslag, is die gemiddelde losprysbedrag $700 en is 57% van alle sekuriteitsinsidente onder gebruikers tussen January 2015 en April 2016 ransomware.
Soortgelyk aan `n phishing-aanval, lok ransomware ook gebruikers om op `n kwaadwillige skakel te kliek, of `n epos aanhangsel oop te maak of om sagteware af te laai vanaf `n bedrieglike webwerf. Gesofistikeerde sosiale ingenieurswese metodes word gebruik om gebruikers in die versoeking te bring om te reageer, byvoorbeeld
Sophisticated social engineering techniques are used to entice users to take the desired action; examples include
`n ingesluite kwaadwillige skakel in `n e-pos belowe `n goedkoop vliegtuigkaartjie (siene figuur 1);
`n e-pos wat lyk asof dit van Google Chrome of Facebook kom nooi ontvangers om op grafika te kliek om hulle webblaaier op te dateer (sien figuur 2); of
`n goedgeprakseerde webwerf na-aap `n werklike webwerf en por gebruiker aan om `n lêer af te laai of `n opdatering te installeer wat dan hulle toestel sluit.
Figure 1. Phishing e-pos met ransomware versteek in `n skakel
Figure 2. `n Vals Google Chrome e-pos
Om te voorkom dat jy die slagoffer word van ransomware, volg die hierdie wenke:
Vee enige verdagte e-posse. Boodskappe gestuur vanaf ongeverifieerde bronne wat aanbiedinge bied wat te goed klink om waar te wees, is waarskynlik gevaarlik. (sien figuur 3) As jy twyfel, kontak die beweerde bron telefonies of d.m.v. hulle amptelike adres om die boodskap se geloofwaardigheid te bevestig.
Moenie op ongeverifieerde e-posskakels of aanhangsels kliek nie. Verdagte skakels kan ransomware (soos die CryptoLocker Trojan bevat).
Gebruik e-pos filtermetodes wanneer moontlik. E-pos of gemorsposfilters kan keer dat gevaarlike boodskappe in jou posbus beland.
Installeer en onderhou jou antivirus-sagteware. Hou jou bedryfstelsel op datum met die nuutste virusdefinisies. Dit sal verseker dat jou sekuriteitsagteware die nuutste malware-weergawes kan optel.
Dateer jou toestelle, sagteware en inprop-programme (plug-ins) gereeld op. Kyk gereeld vir nuwe weergawes of opdaterings van jou bedryfstelsel, sagteware en inprop-programme — of, indien moontlik, stel dat dit outomaties opdateer. Dit sal die kans dat jou rekenaar en data gyselaar gehou word verminder.
Rugsteun jou lêers. Rugsteun die lêers op jou PC, skootrekenaar en toestelle dikwels sodat jy nie hoef te betaal as jou data nie toeganklik is as gevolg van ransomware nie.
Figuur 3. `n Voorbeeld van `n ransomware e-posboodskap
Ernstige ransomware, bekend as WannaCrypt0r/WannaCry, het verlede maand Windows rekenaars op gedeelde netwerke in ten minste 150 lande aangeval. Sodra een rekenaar op 'n netwerk besmet is, versprei die infeksie moeiteloos na ander Windows rekenaars op dieselfde netwerk. Op so 'n manier word groot maatskappye, regeringsorganisasies en nasionale infrastruktuur maatskappye maklik en vinnig buite aksie gestel. Meer inligting oor hierdie aanval.
Ransomware is 'n kwaadwillige programmeringskrip of sagteware wat op jou rekenaar installeer word, sonder jou wete. Sodra dit loop op jou rekenaar, word jou hele stelsel geblok en het jy geen toegang tot jou lêers of programme op jou rekenaar nie. 'n Kennisgewing op jou skerm sal aandui dat jy die kraker moet betaal vir die sleutel of die dekripsie-instrument voordat jou stelsel oopgesluit word en jy weer toegang kan kry.
Indien jou Windows-rekenaar verbind is aan 'n gedeelde netwerk, soos dié van die universiteit, hou Informasietegnologie jou rekenaar outomaties op datum met Windowsopdaterings sodat jy dit nie hoef te doen nie.
Indien jy Windows gebruik en jou outomatiese opdateringsfunksie is geaktiveer, behoort jy dus veilig te wees. Indien dit nie is nie en jy lanklaas enige opdaterings gedoen het, sorg dat jy dadelik die nuutste weergawe kry. Alhoewel Informasietegnologie outomatiese opdaterings doen op die meeste rekenaars, is dit belangrik dat gebruikers self ook hulle rekenaars nagaan. Dis veral van toepassing op skootrekenaars wat huistoe geneem word en aan tuis, koshuise en ander minder veilige reguleerde netwerke verbind.
Wees bedag op phishing e-posse wat versoek dat jy op skakels kliek en jou gebruikersnaam en wagwoord intik. Oppas vir webwerwe wat bedenklike opspring-skerms het wat vra dat jy sagteware installeer of vir jou sê dat jou rekenaar besmet is met virusse.
Bloot omdat 'n e-pos lyk asof dit gestuur is vanaf `n universiteitsadres of die webwerf lyk soos die universiteit of jou bank s'n, beteken nie dit is nie. Kyk na die webadres en lees noukeurig wat van jou gevra word. As jy enigsins twyfel, kontak IT of jou 'n IT-kenner wat jy vertrou. Hulle sal jou kan help en raad gee.